柏林

柏林，德意志聯邦共和國之京邑也。其地幅員最廣，聚落極盛，為全國之冠。計其城郭之內，生齒凡三百八十餘萬；兼括郊畿，則逾六百萬。 昔西曆一九四五年，大戰既息，列強分治德意志，遂裂柏林為東西兩邑。迄西曆一九九〇年，東德政息，不復能安其民；乃於十月三日舉邦併於西德，兩德遂合為一，柏林復完，仍定為都。